Diari Oficial de la Generalitat Valenciana


Sumari del DOGV 9958, del 16-10-2024 (2024/10311)

RESOLUCIÓ de 10 d´octubre de 2024, per la qual es concedixen subvencions destinades a les mancomunitats de municipis, als ajuntaments de la Comunitat Valenciana i a les associacions i entitats sense ànim de lucre per a la realització d’actuacions relacionades amb el desenrotllament i la difusió de l’Estatut d’Autonomia, la recuperació i la divulgació del Dret Foral Civil Valencià i les senyes d’identitat del Poble Valencià, durant l’exercici 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10870

CVE
:   YMXR-A-6502-88608

Data del document
:   10-10-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * ajuda pública
    * Dret civil
    * administració local

Vistes les actuacions realitzades per a la tramitació i resolució dels expedients incoats a conseqüència de les sol·licituds presentades enel marc del Decret 14/2024, de 29 de maig, del president de la Generalitat, pel qual s’aproven les bases reguladores per a la concessió de subvencions destinades a les mancomunitats de municipis, als ajuntaments de la Comunitat Valenciana i a les associacions i entitats sense ànim de lucre per a la realització d’actuacions relacionades amb el desenrotllament i la difusió de l’Estatut d’Autonomia, la recuperació i la divulgació del Dret Foral Civil Valencià i les senyes d’identitat del Poble Valencià (DOGV núm. 9866, de 7 de juny de 2024), d’ara en avant el decret de bases reguladores, en relació amb la Resolució de 4 de juliol de 2024, de la Presidència de la Generalitat, per la qual es convoca la concessió de subvencions destinades a les mancomunitats de municipis, als ajuntaments de la Comunitat Valenciana i a les associacions i entitats sense ànim de lucre per a la realització d’actuacions relacionades amb el desenrotllament i la difusió de l’Estatut d’Autonomia, la recuperació i divulgació del Dret Foral Civil Valencià i les senyes d’identitat del Poble Valencià, durant l’exercici 2024 (DOGV núm. 9892, de 15 de juliol de 2024), es resol la convocatòria esmentada d’acord amb els següents:

*Antecedents de fet*

Primer. Mitjançant el Decret 14/2024, de 29 de maig, del president de la Generalitat, es van aprovar les bases reguladores per a la concessió de subvencions destinades a les mancomunitats de municipis, els ajuntaments de la Comunitat Valenciana i les associacions i entitats sense ànim de lucre per a la realització d’actuacions relacionades amb el desenrotllament i la difusió de l’Estatut d’Autonomia, la recuperació i divulgació del Dret Foral Civil Valencià i les senyes d’identitat del Poble Valencià.

I en el marc del que establixen estes bases reguladores, mitjançant la Resolució de 4 de juliol de 2024, de la Presidència de la Generalitat, a la qual ja s’ha fet al·lusió, es va convocar la concessió de les subvencions referides per a l’exercici 2024.

En este sentit, en els pressupostos de la Generalitat per a l’exercici 2024 la gestió del subprograma 126D00 (“Qualitat democràtica i foment de l’autogovern”), al qual pertany la línia S0409, amb càrrec a la qual es finança la concessió d’estes subvencions, està assignada a la Presidència de la Generalitat. No obstant això, en l’actualitat, les funcions en matèria de foment de l’autogovern són atribuïdes, de conformitat amb els articles 62 i 63 del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat (DOGV núm. 9904, de 30 de juliol de 2024), a la Secretaria Autonòmica de Justícia i Autogovern i a la Direcció General de Justícia i Autogovern, pertanyents a la Conselleria de Justícia i Interior.

Segon. El nombre total de sol·licituds presentades, totes dins de termini, ha sigut de quaranta-una. No obstant això, tal com s’indica en l’antecedent de fet següent, el nombre de sol·licituds que s’han pres en consideració ha sigut de quaranta.

Tercer. En data 23 de setembre de 2024, es va reunir la comissió de valoració prevista en l’article 8 del decret de bases reguladores per a avaluar les sol·licituds presentades conforme als criteris objectius d’atorgament continguts en l’article 9 d’eixe mateix decret i proposar l’assignació de les quanties individualitzades de subvenció, segons el que disposa el seu article 10.

L’acta corresponent a esta sessió, incorporada a l’expedient de la convocatòria, arreplega les decisions adoptades per l’òrgan col·legiat, que s’eleven en eixe mateix document a la consellera de Justícia i Interior com a proposta motivada de resolució i ací s’assumixen en la seua integritat i es reflectixen en la part dispositiva de la resolució:

1. Arxivar l’expedient TSPFAG/2024/46/26, generat telemàticament i de manera automàtica a conseqüència de la presentació, per part de l’Ajuntament de Vallada, de la sol·licitud de data 2 d’agost de 2024, amb número GVRTE/2024/3454570 del registre telemàtic de la Generalitat, perquè hi ha una plena identitat de subjecte sol·licitant i objecte amb l’expedient TSPFAG/2024/46/33, generat també telemàticament de manera automàtica després de la presentació, per part del mateix ajuntament, de la sol·licitud de data 5 d’agost de 2024, amb número GVRTE/2024/3469316 del registre telemàtic de la Generalitat.

Esta decisió va fer que el nombre total de sol·licituds avaluades fora de quaranta.

2. Desestimar la sol·licitud presentada per la Federació de Fogueres de Sant Joan (expedient TSPFAG/2024/03/39) perquè pretén el finançament d’una activitat prevista per al 9 de maig de 2025, quan l’objecte d’esta convocatòria és subvencionar actuacions dutes a terme durant l’any 2024.

3. Concedir a les entitats que figuren en l’annex d’esta resolució els imports que s’indiquen en este, per orde decreixent de puntuació, tenint en compte els criteris objectius d’atorgament expressament establits en l’article 9 del decret de bases reguladores.

Amb caràcter previ a l’aplicació dels criteris objectius d’atorgament i a l’assignació de les puntuacions que era procedent atorgar, la comissió de valoració va determinar quin era l’import subvencionable en cada expedient i, en este sentit, va acordar, pels motius que queden expressament reflectits en l’acta, que en els casos següents este import havia de diferir del que havia sol·licitat l’entitat interessada:

1. Expedient TSPFAG/2024/46/11 (Ajuntament d’Ador):

Import sol·licitat: 5.365,40 €. Import subvencionable: 4.915,40 €.

2. Expedient TSPFAG/2024/46/34 (Ajuntament de Vinalesa):

Import sol·licitat: 462,22 €. Import subvencionable: 382,00 €.

3. Expedient TSPFAG/2024/46/37 (Ajuntament d’Alcàsser):

Import sol·licitat: 10.000,00 €. Import subvencionable: 8.184,00 €.

Quart.L’òrgan instructor ha emés un informe en el qual se certifica que les entitats beneficiàries complixen tots els requisits necessaris per a accedir a les ajudes establides en la convocatòria.

*Fonaments de dret*

I. De conformitat amb l’article 160.4 c de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en relació amb els articles 62 i 63 del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, l’òrgan competent per a resoldre la concessió d’estes subvencions és la consellera de Justícia i Interior.

II.De conformitat amb l’article 7 del decret de bases reguladores, la direcció general competent en matèria de foment de l’autogovern ha ordenat i instruït el procediment i ha acordat totes les actuacions necessàries per a determinar, conéixer i comprovar les dades en virtut de les quals és procedent resoldre.

III. La Llei 8/2023, de 27 de desembre, de pressupostos de la Generalitat per a l’exercici 2024, preveu, dins de l’aplicació A29469315, subprograma 126D00 (“Qualitat democràtica i foment de l’autogovern”), la línia pressupostària S0409, dirigida a finançar la concessió de subvencions destinades a les mancomunitats de municipis, als ajuntaments de la Comunitat Valenciana i a les associacions i entitats sense ànim de lucre per a la realització d’actuacions en matèria de foment de l’autogovern, desenrotllament estatutari, Dret Foral Civil Valencià i senyes d’identitat del Poble Valencià, amb un import màxim global de 75.000,00 € (setanta-cinc mil euros).

IV.La comissió de valoració, de conformitat amb l’article 10 del decret de bases reguladores, va acordar per unanimitat, en la sessió de data 23 de setembre de 2024, elevar una proposta motivada de resolució a la consellera de Justícia i Interior en els termes que figuren en l’acta d’esta reunió, incorporada a l’expedient de tramitació. I, tal com s’ha indicat en l’antecedent de fet tercer, les decisions adoptades per l’òrgan col·legiat s’assumixen ací en la seua integritat i figuren incorporades a la part dispositiva d’esta resolució.

En virtut de tot el que antecedix,

RESOLC

*Primer*

Arxivar l’expedient TSPFAG/2024/46/26, generat telemàticament i de manera automàtica a conseqüència de la presentació, per part de l’Ajuntament de Vallada, de la sol·licitud de data 2 d’agost de 2024, amb número GVRTE/2024/3454570 del registre telemàtic de la Generalitat, perquè hi ha una plena identitat de subjecte sol·licitant i objecte amb l’expedient TSPFAG/2024/46/33, generat també telemàticament de manera automàtica després de la presentació, per part del mateix ajuntament, de la sol·licitud de data 5 d’agost de 2024, amb número GVRTE/2024/3469316 del registre telemàtic de la Generalitat.

*Segon*

Desestimar la sol·licitud presentada per la Federació de Fogueres de Sant Joan (expedient TSPFAG/2024/03/39) perquè pretén el finançament d’una activitat prevista per al 9 de maig de 2025, quan l’objecte d’esta convocatòria és subvencionar actuacions dutes a terme durant l’any 2024.

*Tercer*

Concedir a les entitats que figuren en l’annex els imports de subvenció que es relacionen per orde decreixent de la puntuació assignada, d’acord amb els criteris objectius d’atorgament indicats en l’article 9 del decret de bases reguladores i de conformitat amb la proposta motivada de resolució efectuada per la comissió de valoració, amb càrrec a la línia pressupostària S0409, dirigida, dins de l’aplicació F03988849, subprograma 126D00 (“Qualitat democràtica i foment de l’autogovern”), a finançar, en el marc de la Llei 8/2023, de 27 de desembre, de pressupostos de la Generalitat per a l’exercici 2024, la concessió de subvencions destinades a les mancomunitats de municipis, als ajuntaments de la Comunitat Valenciana i a les associacions i entitats sense ànim de lucre per a la realització d’actuacions relacionades amb el desenrotllament i la difusió de l’Estatut d’Autonomia, la recuperació i divulgació del Dret Foral Civil Valencià i les senyes d’identitat del Poble Valencià, amb un import màxim global de 75.000,00 € (setanta-cinc mil euros).

*Quart*

Les entitats beneficiàries hauran de complir les obligacions previstes en l’article 5 del decret de bases reguladores, interpretades en connexió amb el conjunt del decret mateix, així com amb les previsions que s’arrepleguen en la resolució de convocatòria, amb una atenció especial a l’obligació de respectar el termini màxim de justificació de la subvenció concedida, que venç, d’acord amb l’apartat onzé de l’última resolució esmentada, el 25 d’octubre de 2024.

*Quint*

A més de complir les obligacions ja ressenyades, les entitats beneficiàries hauran d’avaluar en les memòries justificatives que presenten l’impacte de gènere de l’actuació o actuacions dutes a terme, pel que fa al percentatge i al nombre de dones participants, ja siga com a organitzadores, com a intervinents o com a potencials assistents, tot això de conformitat amb l’article 14.6 b.1 del decret de bases reguladores, en relació amb l’apartat onzé de la resolució de convocatòria.

D’acord amb l’article 12.3 del decret de bases reguladores, en relació amb el punt 4 de l’apartat dècim de la resolució de convocatòria, així com amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, contra esta resolució de concessió, que posa fi a la via administrativa, caldrà interposar els recursos següents:

a) Recurs potestatiu de reposició, en el termini d’un mes, davant de la persona titular de la conselleria amb competències en matèria de foment de l’autogovern.

b) O bé, directament, un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s’establix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.

ANNEX

*Entitats beneficiàries*

|  |  |  |  |  |  |  |
| --- | --- | --- | --- | --- | --- | --- |
| *Núm. expedient* | *Entitat sol·licitant* | *CIF* | *Actuacions subvencionables* | *Import subvencionable (en euros)* | *Total punts* | *Import concedit (en euros)* |
| TSPFAG/2024/46/10 | Ajuntament de Palmera | H4842374N | Descobrir els Furs. La història de les lleis i les institucions valencianes | 5.365,40 | 6 | 3.219,24 |
| TSPFAG/2024/46/16 | Ajuntament de Simat de la Valldigna | H9712559V | Jornades “Estatut d’Autonomia: revaloració i difusió del Reial Monestir de Santa Maria de la Valldigna” | 759,00 | 6 | 455,40 |
| TSPFAG/2024/46/35 | Ajuntament de Palma de Gandia | S6885534R | Descobrir els Furs. La història de les lleis i les institucions valencianes | 5.365,40 | 6 | 3.219,24 |
| TSPFAG/2024/46/37 | Ajuntament d’Alcàsser | N6972508F | Jornades sobre l’Estatut d’Autonomia i la recuperació i divulgació del Dret Foral Civil Valencià | 8.184,00 | 6 | 4.910,40 |
| TSPFAG/2024/03/1 | Ajuntament de Catral | Y6030014N | IV Jornada de difusió de l’Estatut d’Autonomia i recuperació del Dret Foral Civil Valencià | 4.500,00 | 5 | 2.250,00 |
| TSPFAG/2024/46/11 | Ajuntament d’Ador | W9188891C | Jornades de difusió de l’Estatut d’Autonomia, els Furs i el Dret Foral Valencià | 4.915,40 | 5 | 2.457,70 |
| TSPFAG/2024/46/13 | Ajuntament de Barxeta | O6684614V | Concert commemoratiu del 42 aniversari de l’Estatut d’Autonomia | 7.260,00 | 5 | 3.630,00 |
| TSPFAG/2024/46/14 | Gremi de Forners i Pastissers de València | E96059263 | Activitats de divulgació de la festa de Sant Donís i de la “mocaorà” com a senya d’identitat del Poble Valencià | 8.727,00 | 5 | 4.363,50 |
| TSPFAG/2024/46/19 | Ajuntament de Sumacàrcer | J6560712K | Espectacle La conquesta de València com mai te l’han contada | 1.200,00 | 5 | 600,00 |
| TSPFAG/2024/03/22 | Ajuntament de Dénia | M8569026L | Descobrir els Furs. Jaume I i la conquesta del Regne de València: dels costums als Furs | 5.070,00 | 5 | 2.535,00 |
| TSPFAG/2024/46/23 | Ajuntament de Corbera | K2533692U | Jornada “La importància de l’autogovern i la recuperació efectiva del nostre Dret Civil Foral” | 6.344,46 | 5 | 3.172,23 |
| TSPFAG/2024/46/27 | Ajuntament de Benaguasil | J3204296Y | “Sentir el teu Estatut” | 2.000,00 | 5 | 1.000,00 |
| TSPFAG/2024/03/28 | Ajuntament d’Alcoi | X3957854H | Actes commemoratius del 9 d’octubre | 12.482,53 | 5 | 6.241,26 |
| TSPFAG/2024/03/29 | Ajuntament d’Onil | K7773442P | Actes de difusió de les senyes d’identitat del Poble Valencià en el marc de la commemoració del 9 d’octubre | 2.950,00 | 5 | 1.475,00 |
| TSPFAG/2024/46/34 | Ajuntament de Vinalesa | P3252488M | Conferència-col·loqui sobre la consecució de l’autogovern i el procés de redacció i reformes posteriors de l’Estatut d’Autonomia | 382,00 | 5 | 191,00 |
| TSPFAG/2024/46/36 | Ajuntament d’Albal | W3351695K | Jornades “La utilitat de l’autogovern, el Dret Civil Valencià i les nostres senyes d’identitat per als valencians del segle XXI” | 2.800,00 | 5 | 1.400,00 |
| TSPFAG/2024/46/2 | Ajuntament de Benavites | N8149581I | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/3 | Ajuntament de Vallanca | X0868121W | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/4 | Ajuntament d’Alfarrasí | V0752471H | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/5 | Ajuntament de Torrebaja | C0470396F | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/6 | Ajuntament de Montaverner | N3916373A | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/7 | Ajuntament de Guadasséquies | T8859588A | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/8 | Ajuntament de Ràfol de Salem | W9140895S | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/9 | Ajuntament de l’Olleria | N6269705V | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/12 | Ajuntament de Benissuera | I1176046Y | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/18 | Ajuntament de Quartell | U5033933M | Jornades “Més de 600 anys de la Generalitat Valenciana” | 4.490,00 | 4 | 1.796,00 |
| TSPFAG/2024/12/20 | Ajuntament de Moncofa | D6046568R | Jornada “La llei valenciana de costes: exercici pràctic de l’autogovern” | 2.010,00 | 4 | 804,00 |
| TSPFAG/2024/12/21 | Ajuntament de Caudiel | W7303396L | Jornada de difusió de l’Estatut d’Autonomia de la Comunitat Valenciana i recuperació i divulgació del Dret Foral Civil Valencià | 2.081,20 | 4 | 832,48 |
| TSPFAG/2024/46/24 | Ajuntament de Caudete de las Fuentes | E6857385Q | “Caudete, poble valencià” | 2.081,20 | 4 | 832,48 |
| TSPFAG/2024/46/25 | Ajuntament de Benimodo | P0685456H | Jornada “L’autogovern valencià: des dels Furs fins a l’Estatut” | 2.010,00 | 4 | 804,00 |
| TSPFAG/2024/03/30 | Ajuntament de Xàbia | M3811997W | Jornada “La llei valenciana de costes: exercici pràctic de l’autogovern” | 2.010,00 | 4 | 804,00 |
| TSPFAG/2024/46/32 | Ajuntament de l’Alcúdia | U8394996E | Jornada “L’autogovern valencià: des dels Furs fins a l’Estatut” | 2.010,00 | 4 | 804,00 |
| TSPFAG/2024/46/33 | Ajuntament de Vallada | I8850277H | Elaboració d’un informe jurídic sobre Dret Foral Civil, senyes d’identitat i autogovern valencià per a la preparació de materials divulgatius en diversos formats, revisió de materials didàctics i producció i difusió del projecte. | 2.444,20 | 4 | 977,68 |
| TSPFAG/2024/03/38 | Associació Cultural Foguera Port d’Alacant | Y68169712 | Jornada “Cultura i tradició per a tots” | 6.327,40 | 4 | 2.530,96 |
| TSPFAG/2024/46/41 | PROAVA | E35361138 | 34a Mostra de productes tradicionals de la Comunitat Valenciana. | 18.481,73 | 4 | 7.392,69 |
| TSPFAG/2024/03/15 | Federació Alacantina de Moros i Cristians | R36127228 | Gran desembarcament de moros i cristians a la platja del Postiguet d’Alacant. | 9.286,00 | 3 | 2.785,80 |
| TSPFAG/2024/03/17 | Ajuntament de Petrer | Q9755446J | “1238. Crònica d’un somni” i celebració del 9 d’octubre | 13.147,35 | 3 | 3.944,20 |
| TSPFAG/2024/12/31 | Ajuntament de la Vall d’Uixó | J9833471J | Vida i obra d’Arcadi García i Sanz, historiador del Dret | 786,50 | 3 | 235,95 |
| TSPFAG/2024/03/40 | Associació Cultural Caballeros Cruzados de Amarión | E48797153 | Exposició d’armament d’assalt i vestimenta de l’edat mitjana i jornada de foment de la música festera com a senya d’identitat de la Comunitat Valenciana | 5.929,00 | 3 | 1.778,70 |
|  |  |  | TOTAL | 170.130,57 |  | 74.935,23 |

  
  

València, 10 d'octubre de 2024

Salomé Pradas Ten

Consellera de Justícia i Interior